Digriet tal-Qorti Ġenerali tas-6 ta’ Awwissu 2024 – Banco Credibom vs SRB
(Kawża T-481/23) 1
(“Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall-perijodu ta’ kontribuzzjoni 2023 – Artikolu 70(2) tar-Regolament (UE) Nru 806/2014 – Rikors manifestament infondat – Limitazzjoni tal-effetti tas-sentenza ratione temporis”)
Lingwa tal-kawża: l-Ingliż
Partijiet
Rikorrent: Banco Credibom, SA (Porto Salvo, il-Portugall) (rappreżentanti: H. Berger, M. Weber u D. Schoo, avocats)
Konvenut: Il-Bord Uniku ta’ Riżoluzzjoni (rappreżentanti: J. Kerlin, C. Flynn u D. Ceran, aġenti, assistiti minn H.-G. Kamann u P. Gey, avukati)
Intervenjent insostenn tal-kovenut: Il-Kummissjoni Ewropea (rappreżentanti: D. Triantafyllou u P. Messina, aġenti)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-Deċiżjoni tal-Bord Uniku ta’ Riżoluzzjoni (SRB) SRB/ES/2023/23 tat-2 ta’ Mejju 2023 dwar il-kalkolu tal-kontribuzzjonijiet ex ante għall-2023 għall-Fond Uniku ta’ Riżoluzzjoni (SRF), sa fejn tikkonċernaha.
Dispożittiv
Id-Deċiżjoni tal-Bord Uniku ta’ Riżoluzzjoni (SRB) SRB/ES/2023/23 tat-2 ta’ Mejju 2023 dwar il-kalkolu tal-kontribuzzjonijiet ex ante għall-2023 għall-Fond Uniku ta’ Riżoluzzjoni (SRF) hija annullata sa fejn tikkonċerna lil Banco Credibom, SA.
L-effetti tad-Deċiżjoni SRB/ES/2023/23 jinżammu sa fejn tikkonċerna lil Banco Credibom sakemm is-SRB ikun ħa l-miżuri meħtieġa għall-eżekuzzjoni ta’ dan id-digriet, u dan f’perijodu raġonevoli li ma jistax jaqbeż is-sitt xhur mill-jum li fih dan id-digriet isir definittiv.
Is-SRB għandu jbati, minbarra l-ispejjeż tiegħu, dawk sostnuti minn Banco Credibom.
Il-Kummissjoni Ewropea għandha tbati l-ispejjeż tagħha stess.
____________
1     ĠU C 338, 25.9.2023.